AIŠKINAMASIS RAŠTAS

Dėl įgaliojimo Molėtų rajono savivaldybės atstovui dalyvauti UAB Utenos regiono atliekų tvarkymo centro neeiliniame visuotiniame akcininkų susirinkime

**1. Parengto tarybos sprendimo projekto tikslai ir uždaviniai**

Uždaroji akcinė bendrovė (toliau – UAB) Utenos regiono atliekų tvarkymo centras 2016 m. rugsėjo 13 d. raštu Nr. S-320 ,,Pranešimas dėl neeilinio visuotinio akcininkų susirinkimo sušaukimo“ informavo, kad 2016 m. spalio 21 d. 10 val. įvyks bendrovės visuotinis akcininkų susirinkimas dėl UAB Utenos regiono atliekų tvarkymo centro valdybos narių rinkimo naujai kadencijai. Minėtu raštu prašoma deleguoti Savivaldybės atstovą į UAB Utenos regiono atliekų tvarkymo centro neeilinį akcininkų susirinkimą.

UAB Utenos regiono atliekų tvarkymo centro valdyba buvo išrinkta 4 metų kadencijai 2012 m. spalio 26 d. neeiliniame visuotiniame akcininkų susirinkime.

Molėtų rajono savivaldybė siūlo į UAB Utenos regiono atliekų tvarkymo centro valdybą deleguoti Molėtų rajono savivaldybės administracijos direktorių Saulių Jauneiką,

Molėtų rajono savivaldybė Bendrovėje valdo 13652 paprastąsias vardines akcijas, kurios suteikia 13,652 proc. balsų.

Įgaliojimą dalyvauti UAB Utenos regiono atliekų tvarkymo centro neeiliniame visuotiniame akcininkų susirinkime siūloma suteikti Molėtų rajono savivaldybės mero pavaduotojui Mindaugui Kildišiui.

Parengto sprendimo projekto tikslas – įgalioti Molėtų rajono savivaldybės mero pavaduotoją Mindaugą Kildišių atstovauti Molėtų rajono savivaldybę UAB Utenos regiono atliekų tvarkymo centro neeiliniame visuotiniame akcininkų susirinkime ir balsuoti priimant sprendimą darbotvarkės klausimu.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 3 dalies 9 punktas, 48 straipsnio 2 dalis,

Lietuvos Respublikos akcinių bendrovių įstatymo 14 straipsnio 7 dalis, 16 straipsnio 1 dalies 1 ir 3 punktai, 20 straipsnio 1 dalies 3 punktas, 21 straipsnio 1 ir 8 dalys;

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus išrinkti UAB Utenos regiono atliekų tvarkymo centro valdybos nariai naujai kadencijai.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6.** **Vykdytojai, įvykdymo terminai**

Molėtų rajono savivaldybės mero pavaduotojas Mindaugas Kildišius.

Parengė

A. Rusteikienė

Turto skyriaus vedėja